Diari Oficial de la Generalitat Valenciana


Sumari del DOGV 6543, del 15-06-2011 (2011/6377)

Notificació de la sentència dictada en el judici de divorci contenciós número 29/2009.
--------------------------------------------------------------------------------------

### Dades del document

Número de DOGV
:   6543

Data del DOGV
:   15-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6377


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el judici de divorci contenciós número 29/2009. [2011/6377]  
Divorci contenciós 000029/2009  
De: Sisia Ronke Osifo.  
Procurador: Miguel Tena Riera.  
Contra: Ministeri Fiscal i Douglas Foster Osifo.  
Procurador/a: -  
En aquest procediment de divorci contenciós número 29/2009, seguit a instàncies de Sisia Ronke Osifo contra el Ministeri Fiscal i Douglas Foster Osifo, s'ha dictat la sentència, que té l'encapçalament i la dispositiva que, literalment, són com segueix:  
«Sentència número 000011/2010  
Vila-real, 23 de juny de 2009  
Macarena Mira Picó, magistrada jutgessa del Jutjat de Violència sobre la Dona número 1 de Vila-real i partit, he vist aquestes actuacions seguides amb el número 29/09 de judici de divorci, promogudes pel procurador Miguel Tena Riera en nom i representació de Sisia Ronke Osifo contra Douglas Foster Osifo, declarat en rebel·lia.  
  
Dispositiva  
S'estima parcialment la demanda de divorci interposada per Sisia Ronke Osifo contra Douglas Foster Osifo i en conseqüència es disposa:  
Primer. La dissolució del matrimoni per divorci dels indicats amb tots els efectes legals.  
Segon. La guarda i custòdia del fill menor del matrimoni queda conferida a Sisia Ronke Osifo i la pàtria potestat queda compartida amb l'altre progenitor.  
Tercer. S'estableix com a règim de visites el següent: el pare podrà estar en companyia del seu fill 3 dies de cada 20 depenent de l'horari laboral i sempre previ avís amb dos dies d'antelació a la mare, i el lliurament i la recollida del menor s'efectuarà en el domicili matern i a través de tercera persona mentre subsistisca la prohibició d'aproximació.  
  
Quart. L'atribució de l'ús i gaudi del domicili conjugal situat al carrer Enric Valor, número 1, 4t, de Vila-real, conseqüència del règim de guarda i custòdia, correspon a la demandant i al seu fill, amb el parament d'aquest inclòs.  
Cinqué. Es fixa una pensió alimentària a favor del fill i a càrrec del pare per import de 400 euros/mes, amb les actualitzacions corresponents a l'índex de preus de consum que publique l'Institut Nacional d'Estadística o organisme que poguera substituir-lo que seran ingressats en el compte corrent de l'entitat Bancaixa número 2077/0590/11/6366902389 (o si pertoca en el número de compte que designe la mare en el cas de canviar d'entitat bancària), a pagar dins dels cinc primers dies de cada mes, i les despeses extraordinàries hauran de ser abonades a mitges por ambdós progenitors.  
Sisé. No condemne a costes cap de les parts.  
Les presents mesures substituïxen a qualsevol altres que amb anterioritat s'hagueren atorgat.  
Notifiqueu aquesta resolució a les parts, i feu-los saber que aquesta no és ferma, i que s'hi pot interposar recurs d'apel·lació dins del termini de cinc dies comptador des de l'endemà de la notificació, que s'haurà d'interposar davant d'aquest Jutjat perquè el resolga l'Audiència Provincial de Castelló.  
Mode d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició adicional 15.ª de la Llei Orgànica del Poder Judicial, perquè siga admés a tràmit el recurs d'apel·lació contra aquesta resolució haurà de constituir un dipòsit de 50 euros.   
El dipòsit l'haurà de constituir ingressant l'esmentada quantitat al banc Banesto, en el compte corresponent a aquest expedient (4416 0000 33 0029 09), i indicant, al camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
Estan exceptuats de l'obligació de constituir el dipòsit qui tinga reconegut el dret d'assistència jurídica gratuïta, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
Aquesta és la meua sentència que, definitivament jutjant en aquesta instància, pronuncie, mane i firme».  
I atés que el demandat esmentat, Douglas Foster Osifo, es troba en parador desconegut, s'expedeix aquest edicte a fi que valga de notificació de forma deguda.  
  
Vila-real, 4 d'abril de 2011.- El secretari judicial: Juan Fernando Armengot Iborra.